Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj 33/01,60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak, 123/17, 98/19 i 144/20) i Strategije upravljanja i raspolaganja nekretninama u vlasništvu Općine Gradec za razdoblje od 2017. – 2022. godine („Glasnik Zagrebačke županije“, broj 36/16) i članka 27. Statuta Općine Gradec („Glasnik Zagrebačke županijke“, broj 23/09, 13/13, 8/18, 11/18 i 9/21), Općinski načelnik Općine Gradec donosi:

**GODIŠNJI PLAN**

**UPRAVLJANJA IMOVINOM OPĆINE GRADEC**

**ZA 2023. GODINU**

**I.**

Strategijom upravljanja i raspolaganja nekretninama u vlasništvu Općine Gradec za razdoblje 2017. – 2022. godine („Glasnik Zagrebačke županije”, broj 36/16), (u daljnjem tekstu: Strategija) Općina Gradec odredila je ciljeve i smjernice za upravljanje i raspolaganje imovinom u svom vlasništvu te se njome želi osigurati financijski svrhovito, učinkovito i transparentno upravljanje i raspolaganje imovinom Općine Gradec.

Upravljanje i raspolaganje imovinom u vlasništvu Općine Gradec temelji se na sljedećim načelima:

1. načelo javnosti – osigurava se propisivanjem načina raspolaganja, utvrđivanjem pravila i kriterija raspolaganja imovinom u aktima Općine te njihovom javnom objavom, vođenjem registra nekretnina u vlasništvu Općine;
2. načelo predvidljivosti – osigurava jednak i predvidljiv način raspolaganja imovinom u istim ili sličnim slučajevima;
3. načelo učinkovitosti – osigurava učinkovito upravljanje i raspolaganje imovinom radi ostvarivanja gospodarskih, infrastrukturnih i drugih ciljeva određenih Startegijom kao javni interes;
4. načelo odgovornosti – osigurava se propisivanjem ovlasti i dužnosti pojedinih nositelja funkcija upravljanja i raspolaganja imovinom, nadzorom nad upravljanjem i raspolaganjem te izvješćivanjem o postignutim ciljevima.

**II.**

Općina Gradec u svom vlasništvu ima sljedeću imovinu:

- **nekretnine i prava na nekretninama** (zemljišta, poslovni prostori, stanovi, kuće, sportski objekti, društveni domovi);

- **komunalna infrastruktura** (javne površine, zelene površine, nerazvrstane ceste, pješačke staze, dječja igrališta i parkirališta i dr.);

**- poslovni udjeli u trgovačkim društvima**

1. KOMGRAD GRADEC d.o.o. (100 % vlasništva), Gradec, Gradec 134, OIB**:** 60332264319

2. KOMUNALAC VRBOVEC d.o.o. (9,90 % vlasništva), Vrbovec, Kolodvorska 29, OIB: 01537106865;

3. Vodoopskrba i odvodnja Zagrebačke županije d.o.o., (3,49 % vlasništva), Zagreb, Koledovčina ulica 1, OIB: 54189804734;

4. Dječji vrtić „DIN-DON” Gradec, Gradec 97, Gradec, OIB: 27390503269;

**- novčana sredstva;**

**- potraživanja prema fizičkim i pravnim osobama;**

**- pokretnine.**

**III.**

Sukladno Strategiji, sljedeće su smjernice za raspolaganje imovinom u vlasništvu Općine Gradec:

- uspostava cjelovite i sistematizirane evidencije nekretnina u vlasništvu Općine;

- kontinuirano praćenje i usklađenje podataka katastra i zemljišnih knjiga s ciljem poboljšanja učinkovitog i transparentnog upravljanja i raspolaganja;

- vođenje računa o interesima Općine kao vlasnika nekretnine prilikom izrade prostorne dokumentacije;

- uspostava jedinstvenog sustava i kriterija u procjeni vrijednosti nekretnina/pokretnina;

- temeljenje odluka o raspolaganju na najvećem mogućem ekonomskom učinku i održivom razvoju;

- ažuriranje postojećeg registra imovine;

- hitno rješavanje imovinskopravnih odnosa na nekretninama;

- redoviti pregledi imovine radi nadgledanja i planiranja održavanja te redovito održavanje

- čuvanje zapisa o imovini;

- kontinuirano praćenje zakonskih i podzakonskih akata koji se odnose na raspolaganje i upravljanje imovinom.

**IV.**

Kako bi Općina ostvarila ciljeve navedene u Strategiji i točci III. ovog Plana u 2023. godini, u svezi upravljanja i raspolaganja nekretninama Općina će nastaviti provoditi mjere kao i poduzeti nove mjere. Općina unosi podatke o nekretninama u Registar nekretninama te iste ažurira, pa će i u 2023. godini nastaviti s postupkom upisa novih podataka i njihovih promjena u Registru nekretnina. Sastavni dio Registra nekretnina je i registar komunalne infrastrukture te će Općina tijekom 2023. godine nastaviti s upisivanjem podataka u ovaj Registar, a prethodno će riješavati imovinskopravne odnose kako bi se izvršio upis komunalne infrastrukture u vlasništvo Općine.

U zemljišnim knjigama i katastru još uvijek na pojedinim nekretninama mogu se naći upisi društvenog vlasništva, općenarodne imovine, pravnih prednika Općine Gradec i slični upisi, koje će Općina sukladno zakonskim i podzakonskim propisima nastaviti upisivati na svoje ime, ovisno o prioritetima Općine i sredstvima predviđenim proračunom.

Općina Gradec pojavljuje se kao vlasnik ili suvlasnik na nekretninama stečenim kao ošasna imovina po sili zakona. Takve nekretnine Općina će prodavati dok riješi imovinsko-pravne odnose.

Nadalje poslovni prostori koje Općina ima u svome vlasništvu, dati će se u zakup zainteresiranim fizičkim i pravnim osobama putem javnog natječaja, a pojedini prostori dati će se na korištenje bez naknade putem javnog natječaja korisnicima, koji sukladno zakonskim i podzakonskim propisima te aktima Općine ostvaruju to pravo.

Općina će kao i dosada tako i tijekom 2023. godine nastaviti s uspostavljenom procedurom procjene nekretnina prije bilo kakvog raspolaganja nekretninom koju Općina ima u svom vlasništvu ili prije stjecanja nekretnine kad je potrebna procjena iste.

Također, nastaviti će se po potrebi ažurirati opće akte Općine koji se odnose na upravljanje nekretninama, sukladno zakonskim i podzakonskim propisima te iste objavljivati u službenom glasilu „Glasnik Zagrebačke županije” te službenoj web stranici Općine.

**V.**

Prema Zakonu o poljoprivrednom zemljištu („Narodne novine”, broj 20/18, 115/18, 98/19 i 57/22) Općina je u postupku donošenja Prijedloga Programa raspolaganja poljoprivrednim zemljištem i trenutno raspolaže sa ukupnom površinom od 677,6372 ha zemljišta na području Općine.

**VI.**

Što se tiče upravljanja javnim površinama i prostorima, Općina će provoditi aktivnosti sukladno Programu održavanja komunalne infrastrukture za 2023. godinu te sredstvima predviđenim u proračunu za 2023. godinu.

**VII.**

Poslovnim udjelima trgovačkih društava kojima Općina raspolaže, kao i svojim osnivačkim pravima u pravnim osobama (ustanovama) Općina u 2023. godini nema u planu raspolagati.

**VIII.**

U 2023. godini prihodi i rashodi Općine planirani su proračunom Općine Gradec za 2023. godinu.

Kako dosada, tako i u 2023. godini redovito će se pratiti likvidacijski, predstečajni i stečajni postupci radi prijave tradžbina Općine u istima. Također, Općina će pokretati i ovršne postupke prema dužnicima radi naplate svojih potraživanja.

Za potrebe rada Jedinstvenog upravnog odjela Općine u 2023. godini vršit će se zamjena oštećene i zastarjele uredske, računalne, telekomunikacijske i ostale opreme novom.

**IX.**

Ovaj Plan će biti objavljen na službenim web stranicama Općine Gradec.

KLASA: 406-01/23-01/21

URBROJ: 238-9-02-23-1

Gradec, 10. veljače 2023.

**Općinska načelnica:**

**Ljubica Ambrušec, mag.ing.agr.**